
Meghívott vendégek: 




                          Dr. Tóth Ferenc

Olajos Mihály: Tisztelettel köszöntöm a megjelenteket és megállapítom, hogy határozatképes a testület, öt képviselő van jelen. A meghívót és az írásos előterjesztést minden képviselő megkapta. Kérem, a testület tagjait kézfelnyújtással jelezzék, ha egyetértenek a kiküldött napirendi pontokkal és azok sorrendjével.
A döntéshozatalban résztvevők száma: 5 fő

A Képviselő-testület 5 igen szavazattal a következő határozatot hozta:
26/2014. (IV. 17.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.
 Napirendi pontok: 




1./
Tájékoztató az előző testületi ülés óta eltelt időszakról
                                       Előadó: Olajos Mihály polgármester
2./
Hajdú-Bihar Megyei Rendőr-főkapitányság Berettyóújfalui Rendőrkapitányságának beszámolója a település 2013. évi közbiztonsági- és bűnügyi helyzetéről
                     
             Előadó: Dr. Tóth Ferenc r. alezredes, mb. kapitányságvezető
3./        
Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013.(V.27.) rendelet módosítás megtárgyalása
             Előadó: Olajos Mihály polgármester
4./        A Szentpéterszegi Mesevilág Óvoda óvodavezetői állásának meghirdetése
 Előadó: Dr. Karancsi-Vámosi Margit jegyző
5./        Adósságkezelési szolgáltatás megtárgyalása


Előadó: Olajos Mihály polgármester
6./        Egyebek
1. napirendi pont: Tájékoztató az előző testületi ülés óta eltelt időszakról

Olajos Mihály: Tájékoztatom a testületet arról, hogy a 2014. évi országgyűlési választás sikeresen és problémamentesen lezajlott a településen. A tavaszváró rendezvény is befejeződött, és az ételek versenyét, továbbá a takaros porta mozgalmat is megszervezték a korábbi évekhez híven. Az iskola fűtéskorszerűsítésére benyújtott pályázatunkat még nem bírálták el. Az egyebek megtárgyalásánál szeretném felhívni a figyelmüket egy BM önerő pályázat benyújtásának lehetőségére a Faluház és Könyvtár KEOP-os elbírált pályázatunkhoz. Van-e kérdés az elmúlt időszak beszámolójával kapcsolatosan? Amennyiben nincs további kérdés, kérem a testület tagjait kézfelnyújtással jelezzék, ha elfogadják a tájékoztatót?
A döntéshozatalban résztvevők száma: 5 fő
A képviselő-testület 5 igen szavazattal a tájékoztatót elfogadta.
2. napirendi pont: Hajdú-Bihar Megyei Rendőr-főkapitányság Berettyóújfalui 
                                     Rendőrkapitányságának beszámolója a település 2013. évi közbiztonsági- és 

          bűnügyi helyzetéről
Olajos Mihály: Tisztelettel köszöntöm a Berettyóújfalui Rendőrkapitányság megbízott vezetőjét és a helyi körzeti megbízottat az ülésünkön. Van-e kérdés, hozzászólás a beszámolóval kapcsolatosan?
Dr. Tóth Ferenc: El kell mondanom, hogy a beszámoló minden lényeges adatot tartalmaz, igazából az elődöm tevékenységét tükrözi. Én magam a 1990. évtől dolgozom a belügyminisztérium kötelékében, és nyomozóként kezdtem Hajdúszoboszlón, majd  Debrecenben. A Püspökladányi Rendőrkapitányság vezetése után 2013. 12. 01. napjától vezetem a Berettyóújfalui Rendőrkapitányságot. Önök egy élhető településen laknak, melyet a statisztikai adatok is alátámasztanak. Elmondható, hogy a tavalyi évben kevesebb volt a bűncselekmények száma.  A közterületi és a személy elleni bűncselekményeknél nincs előrelépés. Úgy szeretném vezetni ezt a kapitányságot, hogy azokra szeretnénk koncentrálni, akik a falu rosszai. Irányukban támadói fellépést fogunk követni. Az ügyszámunkban csökkenés tapasztalható, jelenleg 490 folyamatban lévő ügy helyett csak 357 ügy van. A  nyomrögzítés terén eszközfejlesztésre lesz szükségünk.
Harasztosi Gyula: Én is egyetértek azzal, hogy élhető a település. Az őszi terménylopásokat kellene kezelni, illetve a kerékpárosok bírságolásával kapcsolatosan szeretnék hozzászólni. A lakosság részéről több bírságot érintően kifogás érkezett felém, úgynevezett túlzott intézkedéseket tapasztalok.
Cs. Balogh Gyula: A kerékpár nappali fényviszonyoknak megfelelő felszereltségéről kérnék tájékoztatást, illetve a térfigyelő kamerák felvételeinek használhatóságáról a nyomozás területén a bizonyítási eljárás során. A besurranásos lopások megnövekedtek a településen, van-e tudomásuk róla?
Kovács Imre: Én a záportározón való horgászatnál történő rendőri intézkedésről szeretnék érdeklődni.
Dr. Tóth Ferenc: El kell mondanom, hogy minden elzárással sújtható szabálysértés gyanúsítottját őrizetbe fogjuk venni, így a terménylopókat is. Van egy olyan lehetősége a helyi gazdáknak, hogy a tarlózásra ne adjanak engedélyt senkinek, így a rendőröknek egyértelmű az intézkedése. A záportározón való horgászattal kapcsolatosan vannak szabályok. A tulajdonosnak le kell szabályozni, hogy kik használhatják, de azt tudni kell, hogy változtak a jogszabályi feltételek, így minden horgászathoz engedély szükséges. A térfigyelő kamerák felvételeit lehet hasznosítani a bizonyítási eljárás során. Az kell még leszögezni, hogy az ittas kerékpárosokat is büntetni szükséges, és a díjtétel 30.000 Ft-nál kezdődik. Persze más a helyzet, ha csak a nem megfelelő felszereltség miatt bírságol a rendőr. 
Olajos Mihály: Amennyiben kielégítőnek találták a válaszokat, kérem a testület tagjait kézfelnyújtással jelezzék, ha elfogadják a település  rendőrségi beszámolóját az  elmúlt év közbiztonsági –és bűnügyi helyzetét illetően. 
A döntéshozatalban résztvevők száma: 5 fő
A Képviselő-testület 5 igen szavazattal a következő határozatot hozta.
27/2014. (IV. 17.)Önk. számú

HATÁROZAT
Szentpéterszeg Község Önkormányzat Képviselő-testülete úgy határozott, hogy elfogadja Hajdú-Bihar Megyei Rendőr-főkapitányság Berettyóújfalui Rendőrkapitányságának beszámolóját a település 2013. évi közbiztonsági- és bűnügyi helyzetéről.

Határidő: azonnal
Felelős: Olajos Mihály polgármester

3. napirendi pont: Szentpéterszeg Községi Önkormányzat Képviselő-testületének Szervezeti és 
         Működési Szabályzatáról szóló 8/2013.(V.27.) rendelet módosítás megtárgyalása
Olajos Mihály: Az írásos előterjesztés megkaptuk. A törvényi kötelezés miatt, az előterjesztésben foglaltakra tekintettel kell beterjeszteni a módosítást. Van-e kérdés, hozzászólás? 
Kovács Imre: Szerintem az SzMSz ez idáig jó volt, nem kell a polgármester jogkörét növelni. 

Harasztosi Gyula: Nincs jelentősége, mert megítélésem szerint mi mindig tudtunk dönteni. Az előterjesztés B. változatát javaslom.
Olajos Mihály: Amennyiben nincs kérdés, akkor szavazásra teszem a kérdést. Kérem a testület tagjait kézfelnyújtással jelezzék, ha elfogadják a javasolt B. változattal a rendelet tervezetet.
A döntéshozatalban résztvevők száma: 5 fő

A Képviselő-testület 4 igen szavazattal és egy tartózkodás (Olajos Mihály) mellett a következő rendeletet alkotta:
Szentpéterszeg Község Önkormányzata

6/2014. (IV. 17.) önkormányzati rendelete

Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013. (V.27.) rendeletének módosításáról

Szentpéterszeg Község Önkormányzatának Képviselő-testülete az Alaptörvény 32. cikk (1)               bekezdésének a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

1. §

A Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013. (V.27.) rendelet (a továbbiakban: SZMSZ) 1. §. (4) bekezdése helyébe a következő rendelkezés lép:

„ (4) Az önkormányzat szervei: Képviselő-testület, képviselő-testület bizottsága, polgármester és a Hencidai Közös Önkormányzati Hivatal.”

2. §

Az SZMSZ az alábbi 47/A. §-al egészül ki:

 „47/A. § A Magyarország helyi önkormányzatairól szóló 2011. évi CLXXXIV. törvény 68. § (2) bekezdésében meghatározott esetben a polgármester döntést nem hozhat önkormányzati ügyekben.”

3. §

Az SZMSZ az alábbi 49/A. §-al egészül ki:

„49/A. § „a jegyzői és az aljegyzői tisztség egyidejű betöltetlensége, illetve tartós akadályoztatásuk esetére - legfeljebb hat hónap időtartamra – helyettesítő jegyző biztosítására a berettyóújfalui járás területén lévő másik önkormányzattal kell megállapodást kötni.”

4. §

Az SZMSZ az alábbi címmel és 51/A. §-al egészül ki:

Belső ellenőrzés és szervezete
„ 51/A. §

(1) Az önkormányzat belső pénzügyi ellenőrzését folyamatba épített, előzetes és utólagos vezetői ellenőrzés és belső ellenőrzés útján biztosítja.

(2) Az önkormányzat a felügyelete alatt álló intézmények, támogatott szervezetek, a közös önkormányzati hivatal ellenőrzését külső vállalkozó bevonásával látja el.

(3) A belső ellenőr jogállását és feladat-meghatározását tekintve a jegyző irányítása alatt áll.

(4) A belső ellenőr munkája során köteles feltárni minden olyan tényt, adatot, eredményt, ami az előírásoktól eltér, az eltérés okainak, körülményeinek objektív bemutatásával. Ellenőrzést szükség szerint a helyszínen, illetve adatbekérés útján, elsősorban az ellenőrzés végrehajtásához szükséges dokumentációk értékelésével és a belső szabályzatokban rögzítettek, útmutatók, ellenőrzési nyomvonalak, valamint az ellenőrzési programban meghatározott ellenőrzési módszerek alkalmazásával kell végrehajtani.” 

5. §

Az SZMSZ 8. sz. függeléke helyébe jelen rendelet 1. függeléke lép. 

6. §

Ez a rendelet a kihirdetését követő napon lép hatályba, és a kihirdetését követő második napon hatályát veszti.
Szentpéterszeg, 2014. április 17.

            Olajos Mihály                                                     Dr. Karancsi-Vámosi Margit

             polgármester                                                                          jegyző

A rendelet 2014. 04. 17. napján a hivatal hirdetőtáblájára kihelyezéssel kihirdetésre került.

                                                                                                       Dr. Karancsi-Vámosi Margit







                                jegyző 
1. függelék a 6/2014. (IV. 17.) önkormányzati rendelethez

„8. függelék a 8/2013. (V. 27.) rendelethez

Szentpéterszeg Község Önkormányzata által ellátott önkormányzati feladatok államháztartási kormányzati funkció szerinti besorolása a kincstári törzskönyvi nyilvántartás szerint:

             011130             Önkormányzatok és önkormányzati hivatalok jogalkotó és általános

                                      igazgatási tevékenysége

             013320             Köztemető-fenntartás és működtetés

             013350             Az önkormányzati vagyonnal való gazdálkodással kapcsolatos feladatok

             045120             Út, autópálya építése

             045160             Közutak, hidak, alagutak üzemeltetése, fenntartása

             064010             Közvilágítás

             066020             Város-, községgazdálkodási egyéb szolgáltatások

             072111             Háziorvosi alapellátás

             072112             Háziorvosi ügyeleti ellátás

             074032             Ifjúság-egészségügyi gondozás

             081030             Sportlétesítmények, edzőtáborok működtetése és fejlesztése

             082042             Könyvtári állomány gyarapítása, nyilvántartása

             096010             Óvodai intézményi étkeztetés

      
102030            Idősek, demens betegek nappali ellátása    

105020             Foglalkoztatást elősegítő képzések és egyéb támogatások

106020             Lakásfenntartással, lakhatással összefüggő ellátások

107080             Esélyegyenlőség elősegítését célzó tevékenységek és programok

107051             Szociális étkeztetés

107052             Házi segítségnyújtás

107054             Családsegítés

104042             Gyermekjóléti szolgáltatások

101240             Megváltozott munkaképességű személyek foglalkoztatását elősegítő   

                        képzések, támogatások

101270            Fogyatékossággal élők integrációját és életminőségét segítő programok

                        támogatások

086020            Helyi, térségi közösségi tér biztosítása, működtetése

086090            Mindenféle egyéb szabadidő szolgáltatás

041231            Rövid időtartamú közfoglalkoztatás

041232            Start-munka program – Téli közfoglalkoztatás

041233            Hosszabb időtartamú közfoglalkoztatás

041236            Országos közfoglalkoztatási program

041237            Közfoglalkoztatási mintaprogram

096020            Iskolai intézményi étkeztetés”

4. napirendi pont: Szentpéterszegi Mesevilág Óvoda óvodavezetői állásának meghirdetése 
Olajos Mihály: Az előterjesztést megkaptuk, az óvodavezetői pályázat benyújtásának feltételeit vitassuk meg. Van-e kérdés, hozzászólás?
Kovács Imre: Nem volt óvodavezető?

Olajos Mihály: A jelenlegi óvónő megbízottként látta el a feladatot, a jogszabály által előírt végzettséggel rendelkezik.
Dr. Karancsi-Vámosi Margit: Háromfős előkészítő bizottságot szükséges még választani, mert egy a betöltendő munkakör feladatait érintően szakértelemmel rendelkező bizottságnak meg kell hallgatnia a pályázókat. Javasolnám, hogy 1 fő megbízott óvodai dolgozó legyen, aki a pályázatok átadásával-átvételével, továbbá véleményeztetésével kapcsolatos feladatokat végzi.
Cs. Balogh Gyula: A bizottság a beérkezett pályázatokat értékeli, véleményezi és előkészíti?

Dr. Karancsi-Vámosi Margit: A bizottság  a pályázókat hallgatja meg, és ad javaslatot a képviselő-testület számára.
Olajos Mihály: Kérem a testület tagjait kézfelnyújtással jelezzék, ha egyetértenek az előterjesztett óvodavezetői pályázati felhívással, és az álláshely meghirdetésével.
A döntéshozatalban résztvevők száma: 5 fő

A Képviselő-testület 5 igen szavazattal a következő határozatot hozta.

28/2014. (IV.17.) Önk. számú 

Határozat
Szentpéterszeg Község Önkormányzatának Képviselő-testülete fenntartói jogkörében eljárva úgy határoz, hogy pályázatot ír ki a nemzeti köznevelésről szóló 2011. évi CXC. tv. 67-ában foglaltak alapján a Szentpéterszegi Mesevilág Óvoda óvodavezetői állásának betöltésre.
1. Munkahely és beosztás megjelölése: Szentpéterszegi Mesevilág Óvoda

                                                               Szentpéterszeg, Kossuth u. 45. 

2. A megbízás időtartama:

A vezetői megbízás 5 évre, 2014. augusztus 01-től 2019. július 31-ig szól.

3. A munkakörbe tartozó, illetve a vezetői megbízással járó lényeges feladatok:
a nemzeti köznevelésről szóló 2011. évi CXC. törvény szerint az intézményirányítási, ellenőrzési feladatainak ellátása, alapító okirat szerinti feladatok ellátása 

4.  Illetmény és juttatások:
Az illetmény megállapítására és a juttatásokra a nemzeti köznevelésről szóló 2011. évi CXC. törvény 64-65. §-a az irányadó.
                        
5.  Pályázati feltételek:
         Főiskola, óvodapedagógus, 

         óvodapedagógus munkakörben szerzett - legalább 5 év szakmai tapasztalat, 

         magyar állampolgárság 

         közoktatásvezetői vagy óvodapedagógus szakvizsga,
         magyar állampolgárság,
         büntetlen előélet 

         vagyonnyilatkozat tételi eljárás lefolytatásának vállalása 

         a pályázati kiírásban kért dokumentumok hiánytalan becsatolása 

       a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás



6.  A pályázat részeként benyújtandó iratok, igazolások:
         szakmai önéletrajz, 

         iskolai végzettséget és szakképzettséget igazoló dokumentumok másolata,
     az intézmény vezetésére vonatkozó programok, amely a pályázó szakmai helyzetelemzésre épülő fejlesztési elképzelést is tartalmazza,
         szakmai gyakorlatokat igazoló dokumentumok,
         3 hónapnál nem régebbi erkölcsi bizonyítvány, amellyel a pályázó igazolja a büntetlen előéletét, és, hogy nem áll olyan foglalkoztatástól eltiltás hatálya alatt, amely közalkalmazotti jogviszony létesítését nem teszi lehetővé, 

         a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggően szükséges kezeléséhez hozzájárul, 

         nyilatkozat, amelyben a pályázó hozzájárul a teljes pályázati anyagának, valamint az abban szereplő személyes adatainak harmadik személy által történő megismeréséhez a pályázati eljárással összefüggő kezeléséhez. 

         nyilatkozat arról, hogy a pályázó megbízása esetén vagyonnyilatkozat-tételi kötelezettségének eleget tesz.


7.  A munkakör betölthetőségének időpontja:
A munkakör legkorábban 2014. augusztus 1. napjától tölthető be. 

A pályázat benyújtásának határideje: a Nemzeti Közigazgatási Intézet hivatalos oldalán a közigállás.hu kormányzati portálon történő megjelenéstől számított 30 nap

8. A pályázatok benyújtásának módja: 
         Postai úton, a pályázatnak a Szentpéterszeg Község Önkormányzata címére történő megküldésével (4121 Szentpéterszeg, Kossuth u. 45.). 

         Személyesen: Olajos Mihály polgármester úrnál, 4121 Szentpéterszeg, Kossuth u. 45. 


9. A pályázat elbírálásának módja, rendje:
Az érvényes pályázatot benyújtók testületi meghallgatását követően a képviselő-testület dönt.

10. A pályázat elbírálásának határideje: 2014. július 31.
11.  A pályázati kiírás további közzétételének helye:    Oktatási és Kulturális Közlöny 

A képviselő-testület megbízza Dr. Karancsi-Vámosi Margit jegyzőt, hogy a pályázati felhívás közzétételéről, az előkészítő eljárás lefolytatásáról gondoskodjon.

Határidő: azonnal

Felelős:     Dr. Karancsi-Vámosi Margit jegyző

Dr. Karancsi-Vámosi Margit: A pályázat feltételiről döntöttek, most javaslattal kellene élni a testület elé az előkészítő bizottság tagjainak személyére vonatkozóan.

Kovács Imre: Veress Sándorné tagiskola vezetőt ajánlom. 
Cs. Balogh Gyula: Alsó tagozatos pedagógusok közül Harasztosi Sándorné, Gazsó Gyuláné a javaslatom.
Olajos Mihály: Kérem a testület tagjait kézfelnyújtással jelezzék, ha elfogadják Kovács Imre és Cs. Balogh Gyula képviselők a javaslatát az előkészítő bizottság tagjaira vonatkozóan.
A döntéshozatalban résztvevők száma: 5 fő

A Képviselő-testület 5 igen szavazattal a következő határozatot hozta.
29/2014. (IV.17.) Önk. számú 
Határozat
Szentpéterszeg Községi Önkormányzat Képviselő-testülete úgy határoz, hogy az óvodavezetői állás betöltésére a pályázati eljárás során az előkészítő bizottság tagjaként Veress Sándorné, Harasztosiné Vadász Ilona, és Gazsó Gyuláné pedagógusokat választja meg.
Határidő: azonnal

Felelős: Olajos Mihály
5. napirend: Adósságkezelési szolgáltatás megtárgyalása
Olajos Mihály: A Bihari Hulladékgazdálkodási Nonprofit Kft a hulladékszállítási díjak, kintlévőségeik megtárgyalásánál hívta fel a figyelmünket erre a szolgáltatásra, mely bármilyen közüzemi díjtartozás, és hitel törlesztő részletének átvállalását jelenti. Az állam 65%-ot, az önkormányzat 10 %-ot, és az érintett adós pedig a megmaradt 25%-ot fizeti meg a tartozásból.

Harasztosi Gyula: Kétélű fegyver. Lehet, hogy érdemes lenne megpróbálni. Tartani lehet viszont attól, hogy aki ezt a szolgáltatást megkapja, ezután nem fogja befizetni a számlákat.
Kovács Imre: Sokan egyenesbe tudnák hozni a szénájukat.

Cs. Balogh Gyula: Ha bevállalnánk akkor csak az önhibájukból ilyen helyzetbe kerültet támogatnám. Egyéb alapból segítsük őket.

Harasztosi Gyula: Hogy lehet azt megtudni, felmérni, hogy ki a rászoruló?
Olajos Mihály: Az ismeretségi körben lehet érdeklődni. Nem szükséges most dönteni, nem vagyunk teljes létszámban.
Balogh Gyula: Halasszuk el a döntést.
Olajos Mihály: Amennyiben nincs több hozzászólás a halasztási javaslatról szavazzunk.
A döntéshozatalban résztvevők száma: 5 fő

A Képviselő-testület 5 fő igen szavazattal a következő határozatot hozta.
30/2014. (II.04.) Önk. Számú

HATÁROZAT
Szentpéterszeg Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvényben szabályozott adósságkezelési szolgáltatás bevezetéséről későbbiekben határoz.

Határidő: esedékességkor

   Felelős:    Olajos Mihály polgármester

6. napirendi pont: Egyebek
6. napirendi pont: Egyebek A)
Olajos Mihály: Térfigyelő kamerák, hálózatok kiépítésére lehet pályázatot benyújtani  a BM pályázatok keretében 100%-os támogatottsággal. A közbiztonság növelését szolgáló térfigyelő kamerákkal a már meglévő kamerákkal együtt négy csomópontot hoznánk létre. A fóliasátor, a temető főkapuja, az iskola, és a hivatal előtti területek értékeinek védelme a célunk.
Kovács Imre: A meglévőt korszerűsítsük, vagy olyan legyen a kamera, ami normális képet tud adni, és bizonyítási erővel bírjon. 
Cs. Balogh Gyula: Jó minőségű kamera legyen, és véleményezze a rendőrség, hogy a képeit felhasználhatják-e, minőségileg megfelelőek-e.
Olajos Mihály: Samsung kamerával tervezünk, a Kontroll Sec-től kértünk árajánlatot. A műszaki tartalom adott, és utána eldönthetjük kivel szereltetjük, vagy közbeszereztetni is lehet. Bruttó 6 millió Forint költség lenne betervezve. Mindösszesen 1,2 -1,3 milliárd az összes kiosztandó támogatás, és ha  az 5 949 935 Ft –os igényünket vesszük alapul ez az összeg hamar elfogy, mindösszesen 130 település nyerhet. Kevés az idő a pályázat elkészítésre és legkésőbb 2014. 04. 23-ig lehet pályázatot beadni a MÁK felé. Dönteni szükséges a pályázat benyújtásáról az általam beterjesztett kondíciók ismeretében. Kérem kézfelnyújtással jelezzenek amennyiben egyetértenek a pályázat benyújtásával?
A döntéshozatalban résztvevők száma: 5 fő

A Képviselő-testület 5 fő igen szavazattal a következő határozatot hozta meg. 

31/2014. (IV.17.) Önk. Számú

HATÁROZAT
Szentpéterszeg Község Önkormányzatának Képviselő-testülete úgy határoz, hogy a közbiztonság növelését szolgáló fejlesztések megvalósítása támogatás igénylésére a 28/2014.(IV.I.) BM rendelete alapján pályázatot kíván benyújtani térfigyelő rendszerek kiépítésére az alábbi telepítési helyszíneken, és telepítendő kamera számmal:
1. Szentpéterszeg, Köztársaság utca 52. szám                                                           3 db 

2. Szentpéterszeg, Nép utca 1. szám Fóliasátor



              3 db

3. Szentpéterszeg, Nép utca és a Kiss Ernő utcai kereszteződés                                4 db

4. Szentpéterszeg, Kossuth u. 45. szám Polgármesteri Hivatal                                  4 db

5. Szentpéterszeg, Kossuth u. 1. szám                                                                        2 db

6. Szentpéterszeg, külterület 0180/3 hrsz Temető Főkapu                                         2 db

7. Szentpéterszeg, Kossuth u. 40. szám                                                                      3 db

8. Szentpéterszeg, Kiss Ernő utca 23. szám                                                                2 db

Összesen: 









 23 db

Igényelt támogatás: 







  5 949 935 Ft

A képviselő-testület megbízza Olajos Mihály polgármestert, hogy a pályázat benyújtásáról gondoskodjon.
Határidő:
2014. 04. 23. napjáig 
Felelős:
Olajos Mihály polgármester

6. napirendi pont: Egyebek B)


Olajos Mihály: Napelemes rendszer kialakítása Szentpéterszegen a Faluház és Könyvtár épületén elnevezésű pályázatunk megnyerte az igényelt támogatást. Most lehetőségünk van arra, hogy a szükséges 15 %-os önerő 50%-át megpályázzuk az úgynevezett BM Önerő pályázat benyújtásával. Megkérdezem a tisztelt képviselő-testületet arról, hogy nyújtsunk-e be pályázatot az önerő biztosításához?  
A döntéshozatalban résztvevők száma: 5 fő

A Képviselő-testület 5 fő igen szavazattal a következő határozatot hozta meg. 

32/2014. (IV.17.) Önk. Számú
HATÁROZAT
Szentpéterszeg Községi Önkormányzat Képviselő-testülete úgy határoz, hogy a KEOP 2012-4.10.0/A - Napelemes rendszer kialakítása Szentpéterszegen a Faluház és Könyvtár (4121 Szentpéterszeg, Fekete B. u. 9. szám) épületén elnevezésű pályázathoz szükséges saját erő biztosítására pályázatot nyújt be a BM EU Önerő Alap támogatásigénylése céljából a 6/2014.(I.31.)BM rendelet alapján.
Fejlesztés pénzügyi adatai

	EU Alapokból igényelt forrás összege
	Az önkormányzat által költségvetésének terhére vállalt saját forrás összege
	Az önkormányzat által költségvetésének terhére vállalt saját forrás összegéből a BM EU Önerő Alapból igényelhető  támogatás maximális összege
	Beruházási költségek összesen

	4.812.411.- Ft
	849.249.- Ft
	424.462.- Ft
	5.661.660.- Ft


A Képviselő-testület felhatalmazza Olajos Mihály polgármestert, a pályázat elkészíttetésére és aláírására. 
Határidő: azonnal
Felelős: Olajos Mihály polgármester 

8. napirendi pont: Egyebek C)


Olajos Mihály: A Leader helyi akciócsoportban, a Bihar-Sárrét Vidékfejlesztési Egyesületben tagként a továbbiakban is részt kívánunk venni, melyről már határoztunk az elmúlt ülés alkalmával. Most egy kölcsönszerződés lehetőségével fordultak hozzánk. Segítséget várnak működési forrásfelhasználásra a környező önkormányzatoktól, melyet egy egyéves kamatmentes kölcsön formájában tehetnénk meg. Jelenleg van nálunk egy olyan lehetőség, hogy egy nemzetközi szintű Hacs Leader-es találkozót lehetne összehozni, melyre 2 millió Forint támogatást adnának. Kérem vegyék azt figyelembe, hogy rendelkezésükre állnak a szükséges források, csak az utófinanszírozás miatt később jut az  egyesület az összegekhez. 
Kovács Imre: Nem támogatom, nincs rá szükség. 

Harasztosi Gyula: Nincs kockázat sem.

Olajos Mihály: Kérem kézfelnyújtással jelezzék azt, hogy a Bihar-Sárrét Vidékfejlesztési Egyesület részére kívánunk-e kölcsönt biztosítani.

A döntéshozatalban résztvevők száma: 5 fő

A Képviselő-testület 2 fő igen (Olajos Mihály, Harasztosi Gyula) szavazattal, 2 fő (Cs. Balogh Gyula, Kovács Imre) ellenvélemény mellett, és 1 fő tartózkodással (Balogh Gyula) a következő határozatot hozta. 

33/2014. (IV.17.) Önk. Számú
HATÁROZAT
Szentpéterszeg Község Önkormányzatának Képviselő-testülete úgy határoz, hogy a Bihar-Sárrét Vidékfejlesztési Egyesületet nem kívánja támogatni, ezért az egyesülettel kölcsönszerződést nem köt.
 A képviselő-testület megbízza a polgármester a határozat végrehajtásával kapcsolatos intézkedések megtételével.

Határidő: azonnal
Felelős: Olajos Mihály polgármester
8. napirendi pont: Egyebek D)
 
Olajos Mihály: Az egyebekben megtárgyalását egy fontos témával fejezném be. Olyan helyzet állt elő, hogy az Ady Endre utcai konyha három hete nem működik. Először csak a festésre hivatkoztak, de ma már bizonyos, hogy a bérleti szerződéssel rendelkező Szűcs Kornélt eltávolították a vezetésből, aki adósságot hagyott maga után. Ez évben még egyetlen egy számlát, és bérleti díjat nem fizették meg. Tudni kell, hogy a feladatellátási szerződésünk a házi segítségnyújtás, étkeztetés, és a fogyatékos személyek nappali intézménye tekintetében  a Gondoskodó –Szeretet Szociális –Oktatási Szociális Központtal van.  A normatívát a nyíregyházi szolgáltató kapja meg, az Óvárosi Humán Szolgáltató Központ pedig csak bérli a helyiségeket tőlünk, melyet ők továbbszámláztak, továbbadtak. A Gondoskodó –Szeretet Szociális –Oktatási Szociális Központ a kialakult helyzet miatt hajlandó lenne arra, hogy átvegye a bérleményeket, és a hátralékos összeget rendezze. A dolgozókat Szűcs Kornélék foglalkoztatják. A jelenlegi helyzet okán a bérleti szerződés felmondására teszek javaslatot. 
Dr. Karancsi-Vámosi Margit: Az érvényben lévő bérleti szerződések és a törvény előírják fizetési felszólítás küldését 8 napos fizetési határidővel a hátralék rendezésére. Amennyiben ez nem történik meg, úgy 15 napra felmondhatóak a bérleti szerződések.
Cs. Balogh Gyula: Ezzel kellet volna kezdeni az elmúlt ülés óta eltelt időszak beszámolóját. Tisztázni kell a helyzetet. Mondani kellett volna, amikor beszámoltak az előző évről, hogy hátralékot halmoztak fel, és azt, hogy a konyha szünetel. Nem is tettek rá említést.

Olajos Mihály: Nekem is pár napja van róla tudomásom. Be kell tartani az előírást. A kérdés az, hogy a befizetési határidő lejárta és nem teljesítése után fel kívánjuk-e mondani az Óvárosi Humán Szolgáltatóval a bérleti szerződést. A felmondásról szükséges határozatot hoznunk.
A döntéshozatalban résztvevők száma: 5 fő

A Képviselő-testület 5 fő igen szavazattal a következő határozatot hozta. 

34/2014. (IV.17.) Önk. Számú
HATÁROZAT
Szentpéterszeg Község Önkormányzatának Képviselő-testülete úgy határoz, hogy a Szentpéterszeg, Ady E. u. 1. számú épületre, Szentpéterszeg, Ady E. u. 1. számú főzőkonyha, illetve a Szentpéterszeg, Kossuth u. 45. szám alatti ingatlanokra az Óvárosi Humán Szolgáltató Központtal létrejött bérleti szerződéseket felmondja abban az esetben, ha a hátralékos összegek a felszólítás átvételét követő 8 napon belül nem kerülnek kifizetésre.
A képviselő-testület megbízza a polgármester a határozat végrehajtásával kapcsolatos intézkedések megtételével.
Határidő: azonnal

Felelős: Olajos Mihály polgármester 

A Piactér parkolási lehetőségéről és a Horgásztó használatáról hangzott el még döntést nem igénylő tájékoztatáskérés Cs. Balogh Gyula és Kovács Imre települési képviselők részéről.
Olajos Mihály: Amennyiben nincs több megbeszélni való az ülést bezárom.

K.m.f.



Olajos Mihály



             Dr. Karancsi-Vámosi Margit


 polgármester



                           jegyző 

